วันเสาร์ที่5ได้มีเพศสัมพันธ์ รอบแรกขณะมีเพศสัมพันธุ์ไม่ได้สวมถุงยาง แต่ได้สวมถุงยางก่อนเสร็จ ส่วนรอบสองไม่ได้สวมถุงยางและได้ทำการหลั่งนอก ในวันที่10เป็นวันที่ประจำเดือนจะต้องมา แต่ไม่มา ในวันจันทร์ที่ 14 ได้มีเลือดออกกระปิดกระปอย และมีเป็นลักษณะน้ำไม่มากสีแดงสด ในวันอังคารที่15 ก็ไม่มีเลือดประจำเดือนเลยทั้งวัน อยากทราบว่า ใช่เลือดล้างหน้าเด็กที่แสดงถึงการตั้งครรภ์หรือเปล่าคะ
สวัสดีค่ะ เลือดล้างหน้าเด็กเป็นเลือดที่ออกมาจากช่องคลอดแบบกระปริบกระปรอยแต่ไม่ใช่ประจำเดือน เป็นอาการที่เกิดขึ้นกับผู้หญิงที่เพิ่งเริ่มตั้งครรภ์ ส่วนใหญ่แล้วมักจะเกิดขึ้น 10-14 วัน หลังจากการปฏิสนธิ ซึ่งอาจทำให้เข้าใจผิดว่าเป็นประจำเดือนได้ดังนั้นในกรณีดังกล่าวมา ที่เลือดที่ออกมาลักษณะไม่เหมือนประจำเดือน อาจเป็นเลือดล้างหน้าเด็ก หรือสาเหตุอื่นๆ เช่นภาวะแทรกซ้อนจากการตั้งครรภ์ การติดเชื้อหรือมีเนื้องอกในมดลูก/ปากมดลูก/ช่องคลอด แนะนำซื้อชุดตรวจการตั้งครรภ์ทางปัสสาวะมาตรวจเองเบื้องต้น ให้ผลบวกได้ 10-14 วันหลังมีการปฏิสนธิหากไม่แน่ใจควรปรึกษาสูตินรีแพทย์ การมีเลือดล้างหน้าเด็กไม่ได้เกิดในหญิงตั้งครรภ์ทุกคนและไม่ได้เป็นการยืนยันว่าตั้งครรภ์หรือไม่ตั้งครรภ์ค่ะ